পদ্মার চরে বিজিবির গুলি, অস্ত্র ফেলে পালালেন ভারতীয়রা
রাজশাহীর চারঘাটে বর্ডার গার্ড বাংলাদেশের (বিজিবি) সদস্যদের ফাঁকা গুলিতে ভারতীয় চোরাকারবারিরা অস্ত্র ফেলে পালিয়ে গেছে। এ  সময় ঘটনাস্থল থেকে একটি বিদেশি পিস্তল, পাঁচ রাউন্ড গুলি ও দুটি ম্যাগজিন উদ্ধার করা হয়েছে।







সোমবার মধ্যরাতে পদ্মা নদীর চর থেকে এসব অস্ত্র ও গুলি উদ্ধার করা হয়। এ সময় বিজিবির উপস্থিতি টের পেয়ে অস্ত্রকারবারিরা পালিয়ে যায়। 




বিজিবির-১ ব্যাটালিয়নের অধিনায়ক মোহাম্মদ তাজুল ইসলাম জানান, সোমবার মধ্যরাতে বিজিবির একটি দল গোপন সংবাদের ভিত্তিতে চারঘাটের নিচে পদ্মা নদীর চর মমতার কলাবাগান এলাকায় ওঁৎ পেতে থাকে। 
এ সময় ভারত থেকে অবৈধভাবে ৪-৫ জনের একটি চোরাকারবারির দল বাংলাদেশে প্রবেশের সময় বিজিবির উপস্থিতি টের পেয়ে দৌড়ে পালানোর চেষ্টা করে। বিজিবি ১০ রাউন্ড ফাঁকা গুলি ছুড়লে এতে চোরাকারবারিরা একটি বিদেশি পিস্তল, পাঁচ রাউন্ড গুলি ও দুটি ম্যাগজিন ফেলে পালিয়ে যায়। 
পরে সেখান থেকে অস্ত্র ও গুলি উদ্ধার করে বিজিবি। তবে এ ঘটনায় হতাহতের কোনো খবর পাওয়া যায়নি।

রাজশাহীর চারঘাটে বর্ডার গার্ড বাংলাদেশের (বিজিবি) সদস্যদের ফাঁকা গুলিতে ভারতীয় চোরাকারবারিরা অস্ত্র ফেলে পালিয়ে গেছে। এ সময় ঘটনাস্থল থেকে একটি বিদেশি পিস্তল, পাঁচ রাউন্ড গুলি ও দুটি ম্যাগজিন উদ্ধার করা হয়েছে।